HPT เปิดแรงต่อเนื่อง-วอลุ่มคึกคัก ผู้บริหารย้ำปีนี้รายได้โตไม่ต่ำกว่า 10%
HPT เปิดแรงต่อเนื่อง-วอลุ่มคึกคัก ผู้บริหารย้ำปีนี้รายได้โตไม่ต่ำกว่า 10% ณ เวลา 10.12 น.อยู่ที่ 2.72 บาท บวก 0.08 หรือ 3.03% มูลค่าการซื้อขาย 510.44 ล้านบาท
30 มิ.ย. 2558

ผู้สื่อข่าวรายงานว่า ราคาหุ้น บริษัท โฮม พอตเทอรี่ จำกัด (มหาชน) หรือ HPT ณ เวลา 10.12 น.อยู่ที่ 2.72 บาท บวก 0.08 หรือ 3.03% มูลค่าการซื้อขาย 510.44 ล้านบาท ขณะที่ดัชนีหุ้นไทยโดยรวมลบ 0.07%
โดยวานนี้(29 มิ.ย.) ปิดเทรดวันแรกที่ 2.64 บาท บวก 1.64 บาท หรือ 164% จากราคาขาย IPO ที่ 1 บาท มูลค่าซื้อขาย 3.55 พันล้านบาท
ทั้งนี้ นายนิรันดร์ เชาว์กิตติโสภณ ประธานกรรมการบริหาร HPT คาดว่าในปี 58 รายได้รวมของบริษัทจะมีการเติบโตไม่ต่ำกว่า 10% จากปีก่อน ซึ่งมีรายได้รวมจากการขายอยู่ที่ 131.04 ล้านบาท โดยเป็นผลจากการขยายกำลังการผลิตให้สามารถรองรับคำสั่งซื้อจากกลุ่มลูกค้าเดิมได้มากยิ่งขึ้น ขณะเดียวกันบริษัทยังมีแผนขยายตลาดไปยังประเทศในกลุ่มอเมริกาใต้ อาหรับ และ AEC